Боб Дилан
Боб Дилан (, төрөлгөндөгү ысымы Роберт Аллен Циммерман, ; төр. 24 май 1941, Дулут, Миннесота) — Америкалык сүрөтчү, жазуучу, музыкант, ырчы жана киноактёр.

Өмүр баяны
Боб Дилан өзүнүн өмүр баяны жазылган китептин биринчи томунда "чоң энемдин фамилиясы "Кыргыз" экен" деп белгилейт.
"Чоң энемдин жашоосу аябай оор болуптур. Турмуштун катаалдыгынан улам үй-бүлөсү менен Одессадан Америкага көчүп кетишкен экен. Кайсы бир мезгилде алар Трабзондо (Түркия) жашашыптыр. Анткени чоң энемдин ата-теги Кагызманлылар уездинин Карса деген аймагынын тургундары болуптур. Чоң атам да ошол аймактын жашоочусу экен. Ал тери, булгаарыдан бут кийим тигүү менен алектениптир".

Боб Дилан 1941-жылы Миннесотада еврейлердин үй-бүлөсүндө төрөлгөн. Он жашынан ыр жазып, окуучу кезинен мектептеги музыкалык топто ырдап баштаган. Өзүнүн алгачкы альбомун "Боб Дилан" деген ат менен 1962-жылы жарыкка чыгарган. Боб Диландын бардыгы болуп 35 альбому жарыкка чыккан. 1985-жылы акын Андрей Вознесенскийдин демилгеси менен Москвада жеке концерт өткөргөн. Катуу оорудан кийин "Time Out of Mind" жаңы альбомун жазат. Ушул альбому үчүн 3 "Грэмми" сыйлыгына ээ болгон.
Дилан "Грэмми" сыйлыгын жети жолу жеңип алган. "Вундеркинддер" тасмасына жазылган саундтреги "Things Have Changed" үчүн "Оскар" жана "Алтын глобус" сыйлыктарын алган. 
2010-жылдагы "Rolling Stone" журналынын сурамжылоосу боюнча, Дилан "The Beatles" тобунан кийинки эле популярдуу рок музыкант деп табылган.

Каймана ысымдары
 Элстон Ганнн (Elston Gunnn)
 Боб Дилан (Bob Dylan) 
 Blind Boy Grunt
 Боб Лэнди (Bob Landy)
 Роберт Милквуд Томас (Robert Milkwood Thomas)
 Счастливчик Уилбери (Lucky Wilbury)
 Бу Уилбери (Boo Wilbury)
 Джек Фрост (Jack Frost)
 Сергей Петров (Sergei Petrov)